als_Latn dik_Latn sag_Latn
Drejtësia italiane ka kërkuar 25 vite burg për kapot e organizatës së drogës që trafikonin kokainë nga Shqipëria drejt Italisë.
Hetimet e operacionit të nisura më vitin 2013 kanë vërtetuar se në krye të këtij trafiku qëndronte shqiptari Rigente Borakaj, i thirrur Genti i cili kishte lidhje të drejtpërdrejtë me një anëtar të një organizate droge në Vlorë e që e furnizonte me kokainë e lëndë të tjera narkotike.
Droga pasi mbërrinte në Itali, trafikohej në territorin e komunës së Chiavari e në rrethinat e provincës së Xhenovas. Kokaina shitej në vlerën 50-60 euro për gramë.
Kreu i grupit të kokainës Rigente Borakaj u dënua një ditë më parë nga drejtësia italiane me 11 vjet burg.
Në përgjimet telefonike të kryera nga policia italiane “shqiptari Borakaj lavdërohej se falë drogës kishte mundur të ndërtonte në Shqipëri një shtëpi me vlerë 300 mijë euro si dhe të kishte vënë mënjanë mbi 100 mijë euro.”
Bashkëpunëtori i tij Konjoni Zija i thirrur Ani u dënua me 8 vjet burg, ndërsa anëtari tjetër i grupit të kokainës italiani Giancarlo Perrone, 51 vjeç u dënua me 6 vjet e 6 muaj burg.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ita_Latn als_Latn